Louise L. Hay

ÉLD JÓL AZ ÉLETED MOST!

Tanuld meg használni
a megerősítéseket

ÉDESVÍZ KIADÓ
BUDAPEST

A fordítás az alábbi kiadás alapján készült:

Louise L. Hay: Experience Your Good Now!

Hay House, Inc., 2010

Fordította Kovács Zsuzsa

Szerkesztette Zsolnai Margit

Copyright © Louise L. Hay, 2010

Hungarian translation © Kovács Zsuzsa, 2011

Hungarian edition © Neemtree Corporation AG., 2014

Cover design © Neemtree Corporation AG., 2011

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve az internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Decoflex Kft.

Borítófotó Shutterstock

Elektronikus változat: Békyné Kiss Adrien

ISBN 978-963-529-275-2 (epub)

ISBN 978-963-529-276-9 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az e-book kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Letölthető hanganyag

Minden jog fenntartva. A hanganyag – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve az internetes közlést, a rögzítést vagy az információrögzítés bármely formáját.

2012 Hungarian edition © Neemtree Corporation AG, 2014

A hanganyag IDE kattintva tölthető le. A hanganyag letöltése csak gmail fiókkal lehetséges, illetve a hanganyagot tartalmazó rar fájl kicsomagolásához arra alkalmas program vagy alkalmazás szükséges.

A fájlok kitömörítésnél kért jelszó: SweetW108

A megerősítések olyanok, mint amikor magot vetünk a földbe. Először kicsíráznak, majd gyökeret eresztenek, és csak utána növesztenek hajtást – átdöfve a talajt. Beletelik bizonyos időbe, amíg egy mag teljesen kifejlett növénnyé érik. Így van ez a megerősítésekkel is – az első kijelentéstől a végső beigazolódásig bizony várni kell. Légy hát türelmes!

LOUISE L. HAY

ELSŐ FEJEZET

Bevezetés

Üdv a megerősítések világában. Ha a könyvben bemutatott módszerek mellett határozol, olyan tudatos döntést hozol, amelynek a segítségével meggyógyíthatod az életedet, és ráléphetsz a pozitív változások ösvényére… Eljött az ideje ennek a pozitív változásnak! Nincs a jelen pillanathoz fogható másik időpont, amikor átvehetnéd az irányítást a gondolataid felett. Csatlakozz te is ahhoz a rengeteg emberhez, akiknek azáltal sikerült jobbá tenniük a saját életüket, hogy a könyvemben bemutatott módszerek mellett döntöttek.

A megerősítésekkel nem nehéz dolgozni. Örömmel tapasztalhatod mindezt, amint megszabadulsz a régi negatív meggyőződések terhétől, és visszaengeded a semmibe, ahonnan valamikor érkeztek.

Pusztán, hogy elhittünk valami negatív dolgot magunkkal vagy az életünkkel kapcsolatban, nem jelenti azt, hogy maga a meggyőződés igaz. A gyerekként hallott, magunkra és az életünkre vonatkozó negatívumokat fenntartások nélkül elfogadjuk, és igaznak tekintjük. Most meg fogjuk vizsgálni azokat a dolgokat, amelyeket elhittünk, hogy utána eldönthessük, továbbra is hiszünk-e bennük – mert támogatnak, örömtelivé és teljesebbé teszik az életünket –, vagy elengedjük őket. Szeretem úgy képzelni, a régi meggyőződéseimtől úgy szabadulok meg, hogy beleejtem őket egy folyóba, amely gyengéden magával viszi, feloldja, majd végül eltünteti őket, hogy soha többé ne térhessenek vissza.

Lépj be az életkertembe, és ültess új, szépséges, életadó gondolatokat és elképzeléseket. Az Élet szeret téged, és a legjobbat akarja neked. Az Élet azt akarja, hogy helyreálljon a lelki békéd, és hogy belső örömre, magabiztosságra, valamint az önértékelés és önszeretet bőségére lelj. Megérdemled, hogy mindig mindenkivel nyugodt légy, és jó életet teremts magadnak. Hadd segítsek hát elültetni ezeket a gondolatokat az új kertedben. Gondozhatod őket, figyelheted, amint csodálatos virággá fejlődnek, és gyümölcsöt hoznak, amelyek aztán téged táplálnak és kényeztetnek egész életedben.

A mellékletben található CD-n még több olyan információt találhatsz a megerősítésekkel kapcsolatban, amelyet gyakorlatilag minden életterületen alkalmazhatsz. A nap vagy az éjszaka bármely szakaszában hallgathatod a CD-t, ha pozitív gondolatokra vagy a tudatodat átjáró, reményt és örömöt hozó elképzelésekre vágysz.

MÁSODIK FEJEZET

Mik azok a megerősítések?

Most azoknak mesélek egy kicsit a megerősítésekről és a működésükről, akik nem tudják, mik ezek, és még soha nem dolgoztak velük. Nagyon leegyszerűsítve a kérdést, megerősítés bármi, amit mondunk vagy teszünk. Az emberek mondanivalójának és gondolatainak a nagy része általában elég negatív, ami nem vezet jó tapasztalásokhoz. Ha meg akarod gyógyítani az életedet, pozitív mintákkal kell átformálnod a gondolkodásodat és a beszédedet.

A megerősítés nyitja meg a kaput; ez a bejárat a változás ösvényéhez. Ilyenkor valójában ezt közlöd a tudat alatti elméddel: „Felelősséget vállalok. Tudom, hogy van valami, amit a változás érdekében megtehetek.” Megerősítések alatt olyan kifejezések tudatos megválasztását értem, amelyeknek a segítségével vagy kiküszöbölhetsz valamit az életedből, vagy kialakíthatsz benne valami újat.

Minden elgondolt gondolat és minden kiejtett szó megerősítés. Önmonológod, teljes belső dialógusod is a megerősítések folyama. Akár tudatában vagy ennek, akár nem, minden egyes pillanatban megerősítésekkel élsz. Minden szóval és minden gondolattal a saját élettapasztalataidat erősíted meg és alakítod ki.

Meggyőződéseid gyermekként megtanult, puszta szokássá vált gondolatminták. Sokuk nagyon jól működik. Vannak azonban olyan meggyőződéseid is, amelyek megakadályozhatják, hogy előteremtsd azokat a dolgokat, amelyekről azt állítod, hogy vágysz rájuk. Nagymértékben eltérhet egymástól az, amire vágysz, és az, amit a saját hited szerint megérdemelsz. Oda kell figyelned a gondolataidra, hogy kiküszöbölhesd azokat, amelyek nemkívánatos élettapasztalatokat hívnak be az életedbe.

Tudnod kell, hogy minden panasz valami olyasminek a megerősítése, amiről úgy véled, hogy nemkívánatos azt életedben. Minden alkalommal, amikor dühös vagy, azt erősíted, hogy még több haragot akarsz az életedbe vonzani. Amikor áldozatnak érzed magad, azzal azt erősíted, hogy továbbra is áldozatnak akarod érezni magad. Ha úgy érzed, hogy az Élettől nem kapod meg azt, amire vágysz, akkor biztos, hogy soha nem lesz részed azokban a jó dolgokban, amelyeket másoknak megad az Élet – és ez egészen addig így lesz, amíg nem változtatsz a gondolkodásodon és a beszédmódodon.

Nem vagy rossz ember, csak, mert úgy gondolkodsz, ahogy. Csak éppen soha nem tanultad meg a helyes gondolkodás- és kifejezésmódot. Az emberek világszerte csak most kezdik megtanulni, hogy a gondolatok hozzák létre a tapasztalásaikat. A szüleid valószínűleg nem tudtak erről, ezért nem is igen taníthatták meg neked. Arra tanítottak, hogy úgy tekints az életre, ahogyan az ő szüleik tanították nekik. Tehát senki nem hibás ebben. Ideje azonban felébredned, és elkezdened tudatosan úgy alakítani az életedet, hogy az kielégítő legyen, és elősegítse a céljaidat. Képes vagy rá. Én is képes vagyok rá. Mindannyian képesek vagyunk rá – csak meg kell tanulnunk, hogyan. Fogjunk hát hozzá!

A könyvben megemlítek néhány konkrét témakört és vonatkozást (egészség, félelmek, kritikus gondolkodás, függőségek, megbocsátás, munka, pénz és gazdagság, barátok, szerelem és meghittség, valamint az öregedés), és mindehhez mutatok pár gyakorlatot, amelyeknek a segítségével pozitív változást idézhetsz elő az adott életterületeken.

Vannak, akik azt állítják, hogy a megerősítések nem működnek (ami önmagában véve egy megerősítés), pedig csak azt nem tudják, hogyan használhatják őket helyesen. Lehetséges, hogy amikor azt mondják, „egyre gazdagabb vagyok”, közben azt gondolják: „micsoda hülyeség ez az egész, biztosan nem fog működni”. És mit gondolsz, melyik megerősítés nyer majd a kettő közül? Természetesen a negatív, mert ez a régi, megszokott, meggyökeresedett életszemléletük része. Vannak, akik naponta egyszer elmondják a megerősítéseiket, majd végigpanaszkodják a nap hátralévő részét. Ha így használjuk a megerősítéseket, nagyon sok idő kell hozzá, hogy eredményt hozzanak. Mindig a panaszos megerősítések fognak nyerni, mert többen vannak, és mert általában erős érzelmi töltettel mondják ki őket.

A megerősítések elmondása azonban csak egy része a folyamatnak. Ennél is fontosabb, hogy mit teszünk a nap és az éjszaka hátralévő részében. A megerősítések gyors és következetes működésének az a titka, hogy a fejlődésükhöz megfelelő atmoszférát kell kialakítani. A megerősítések olyanok, minta földbe vetett magvak. Rossz talajon gyengén fejlődnek, gazdag talajban azonban csodásan növekednek. Minél inkább olyan gondolatok mellett döntesz, amelyek jó érzéssel töltenek el, annál gyorsabban fognak működni a megerősítéseid.

Válassz hát kellemes gondolatokat. Ez ennyire egyszerű! És igenis kivitelezhető. A gondolkodásmód, amely mellett most dönthetsz, csupán ennyi – választás kérdése. Talán ez nem tudatosult benned, mert már olyan régóta gondolkodsz így, de mégis a te döntésed!

Most… ma… ebben a pillanatban… eldöntheted, hogy változtatsz a gondolkodásodon. Az életed nem vesz egyetlen éjszaka alatt teljes fordulatot, de ha következetesen, nap mint nap kellemes gondolatok mellett döntesz, akkor életed minden területén kifejezetten pozitív változásokat idézhetsz elő.

A megerősítések kialakítása

A megerősítések úgy működnek, hogy tudatosan bizonyos gondolatok mellett döntesz, amelyek pozitív változásokat hoznak a jövőben. Olyan fókuszpontot alakítanak ki számodra, amellyel elkezdheted átalakítani a gondolkodásodat. A megerősítő kijelentések túlmutatnak a jelen valóságán, és a mostban kimondott szavaidon keresztül fognak hozzá a jövő megformálásához.